ספוטלייט

ספוטלייט (באנגלית: Spotlight) הוא סרט דרמה אמריקאי משנת 2015 בבימויו של טום מקארתי. הסרט מבוסס על סיפורו של צוות עיתונאים ותחקירנים מהעיתון "הבוסטון גלוב" שחשפו את פרשת ההתעללות המינית בילדים על ידי כמרים בכנסייה הקתולית במסצ'וסטס לאורך שנים, ואת טיוח הפרשה על ידי הכנסייה, וזכו על כך בפרס פוליצר לשירות הציבור. בסרט מככבים מארק ראפלו, מייקל קיטון, רייצ'ל מקאדמס, לייב שרייבר, ג'ון סלאטרי, בריאן דרסי ג'יימס וסטנלי טוצ'י. הסרט זכה בפרס אוסקר לסרט הטוב ביותר ובפרס אוסקר לתסריט המקורי הטוב ביותר. ביולי 2001 הצטרף למערכת "הבוסטון גלוב" מרטי ברון, שמונה לעורך הראשי החדש. בישיבת העורכים הראשונה, דן ברון בכתבה שפרסם העיתון על כומר שהתעלל מינית בילדים, בשש קהילות שונות לאורך 30 שנה, וטענה מצד עורך דינם של הקורבנות, מיטשל גרבדיאן, על כך שהקרדינל המקומי ידע על כך. ברון מחליט שהעיתון יגיש בקשה לבית המשפט לחשוף מסמכים שיאשרו את טענת עורך הדין, זאת על אף שפנייה כזו תתפרש כתביעה נגד הכנסייה הקתולית רבת ההשפעה בבוסטון. ברון נפגש עם סגן העורך בן ברדלי ג'וניור ועם וולטר רובינסון, ראש צוות ספוטלייט (Spotlight), צוות התחקירים של העיתון ומבקש מהם לחקור את הפרשה. צוות ספוטלייט כולל בנוסף לרובינסון, את העיתונאים מייקל רזנדס, סשה פייפר ומאט קרול. הסרט עוקב אחר הליך התחקיר העיתונאי המקיף והמעמיק שבמהלכו מצליח צוות ספוטלייט לאסוף עדויות על הפרשה. רזנדס משכנע את עו"ד גרבדיאן לשתף עמו פעולה, הוא מצליח לשים ידו על מסמכים שחושפים שראשי הכנסייה ידעו על מקרי ההתעללות ולא פעלו למניעת הישנותם, במקום זאת העבירה הכנסייה את הכמרים הסוררים לקהילות אחרות שם המשיכו לפגוע בילדים. פייפר מתחקרת קורבנות של הכנסייה והיא ורובינסון מתעמתים עם עו"ד אריק מקליש שסגר לפני שנים עשרות מקרים של התעללויות בפשרות מחוץ לבית המשפט. ברון מתעקש שהסיפור העיקרי לא נגמר רק במספר כמרים שהתעללו בילדים, אלא באירוע נרחב הרבה יותר ומניע את הצוות לחשוף את הטיוח השיטתי מצד הכנסייה והמערכת שאפשרה זאת לאורך שנים. רובינסון מגלה שבעקיפין גם לו יש חלק בהשתקת הפרשה, לאחר ששנים קודם לכן הגיעו לידיו עדויות על המעשים, אך הוא לא ייחס להם חשיבות רבה מדי. הוא משכנע את חברו ג'ים סאליבן, ששימש עורך דין מטעם הכנסייה, לאשר לו כמקור את רשימת הכמרים המתעללים אותם מתכוון העיתון לחשוף. בכתבה שפרסם העיתון בתחילת 2002, חשף הצוות את הפרשה ובה עדויות על הטיוח מצד הכנסייה. לאחר פרסום הכתבה מוצפת המרכזייה של העיתון בפניות מצד קורבנות נוספים. בכתוביות הסיום למדים הצופים כי צוות ספוטלייט פרסם קרוב ל-600 כתבות המשך על הפרשה, 249 אנשי הכנסייה הואשמו באופן פומבי בהתעללות מינית ומוערך כי היו כ-1,000 קורבנות באזור בוסטון בלבד. מקרים רבים נוספים של התעללות נחשפו בערים רבות אחרות בארצות הברית וברחבי העולם. עיתונאי בוסטון גלוב מארק רופאלו - מייקל רזנדס - עיתונאי בבוסטון גלוב, עורך צוות ספוטלייט מייקל קיטון - וולטר "רובי" רובינסון - עיתונאי חוקר בבוסטון גלוב, ראש צוות ספוטלייט רייצ'ל מקאדמס - סשה פייפר - כתבת בבוסטון גלוב, חברת צוות ספוטלייט לייב שרייבר - מרטי ברון - עורך ראשי בבוסטון גלוב, עיתונאי יהודי שעבד קודם לכן במיאמי הראלד ג'ון סלאטרי - בן ברדלי ג'וניור - סגן עורך אחראי בבוסטון גלוב בריאן דרסי ג'יימס - מאט קרול - עיתונאי חוקר בבוסטון גלוב, חבר צוות ספוטלייט שחקנים נוספים סטנלי טוצ'י - עורך הדין מיטשל גרבדיאן, נלחם להביא צדק לקורבנות ההתעללות ג'ימי שרידן - עורך הדין ג'ים סאליבן, שימש הסניגור מטעם הכנסייה של עשרות כמרים מתעללים, חברו של רובינסון בילי קרודופ - עורך הדין אריק מקליש, ייצג עשרות מקרים של ילדים שעברו התעללות לן קריו - הקרדינל ברנרד לו, ראש הכנסייה הקתולית באזור בוסטון ניל האף - פיל סביאנו, אחד מקורבנות ההתעללות המינית, ראש ארגון המאגד קורבנות פול גילפויל - מונסיניור פיטר קונלי מהכנסייה הקתולית מייקל סיריל קרייטון - ג'ו קרואלי, אחד מקורבנות ההתעללות המינית פרשת ההתעללות המינית בילדים על ידי אנשי הכנסייה הקתולית הציתה את סקרנותם של המפיקים בלאי פאוסט וניקול רוקלין, כשחקרו על הנושא החליטו להפיק סרט שבמרכזו לא הפרשה עצמה אלא העיתונאים שחשפו אותה. ב-2009 הם החלו לרכוש את הזכויות ל"סיפורי החיים" של העיתונאים המעורבים בפרשה. בשלב הבא פנו לחברת ההפקה "Anonymous Content" שבהנהלת סטיב גולין ומייקל שוגר על מנת שתסייע להם במציאת תסריטאי ובמאי. ב-2011 נבחר טום מקארתי לבמאי הסרט וג'וש סינגר לתסריטאי, הם החלו לפתח את הסיפור, באמצעות שורה של ראיונות עם העיתונאים והעורכים הקשורים לפרשה, כשמקארתי הפך במהלך התהליך לשותף לכתיבת התסריט. צילומי הסרט החלו בספטמבר 2014 בבוסטון, ובוצעו בין השאר במערכת בוסטון גלוב, בפנוויי פארק ובספרייה הציבורית של בוסטון. כמו כן בוצעו צילומים באוניברסיטת מקמסטר שבהמילטון, קנדה ובכנסיית סיינט בזיל בטורונטו. הסרט זכה לשבחי מבקרי הקולנוע, וקיבל דירוג של 98% מקרב מבקרי הקולנוע הבכירים באתר ביקורות הסרטים Rotten Tomatoes. אן הורנדיי מהעיתון וושינגטון פוסט ציינה כי הסרט הצטרף לסרטים "כל אנשי הנשיא" ו"האזרח קיין" בפנתאון סרטי העיתונות. היא שיבחה את במאי הסרט טום מקארתי שהצליח להציג בסרטו את עולם העיתונות בצורה משכנעת ומדויקת עד הפרט האחרון. ג'ו מורגנסטרן מוול סטריט ג'ורנל שיבח את עושרו ומורכבותו של הסרט, את אנסמבל השחקנים וציין שמדובר בסיפור מרגש, מלא בדמויות בלתי נשכחות. פיטר טרוויס מרולינג סטון הילל את מקארתי על התסריט העשיר שכתב, ללא שמץ מ"השטויות ההוליוודיות", ואת צוות השחקנים שלדבריו לא יכול היה להיות טוב יותר או מחויב באופן מלא יותר. ולטר רובינסון, ראש צוות ספוטלייט שדמותו בסרט מגולמת על ידי מייקל קיטון, ציין כי הסרט הצליח לשקף בצורה אמינה ומדויקת את העבודה העיתונאית שנעשתה בפרשה. פרס אוסקר זכייה בפרס אוסקר לסרט הטוב ביותר מועמד לפרס אוסקר לבמאי הטוב ביותר - טום מקארתי זכייה בפרס אוסקר לתסריט המקורי הטוב ביותר - טום מקארתי, ג'וש סינגר מועמד לפרס אוסקר לעריכה הטובה ביותר - טום מקארדל מועמד לפרס אוסקר לשחקן המשנה הטוב ביותר - מארק רופאלו מועמד לפרס אוסקר לשחקנית המשנה הטובה ביותר - רייצ'ל מקאדמס פרסי גלובוס הזהב מועמד לפרס גלובוס הזהב לסרט הטוב ביותר - דרמה מועמד לפרס גלובוס הזהב לבמאי הטוב ביותר - סרט קולנוע - טום מקארתי מועמד לפרס גלובוס הזהב לתסריט הטוב ביותר - טום מקארתי, ג'וש סינגר פרסי באפט"א לקולנוע זכייה בפרס התסריט המקורי הטוב ביותר מועמד לפרס הסרט הטוב ביותר מועמד לפרס שחקן המשנה הטוב ביותר (מארק רופאלו) פרסי אינדפנדנט ספיריט זכייה בפרס רוברט אלטמן לאנסמבל הטוב ביותר זכייה בפרס הסרט הטוב ביותר זכייה בפרס התסריט הטוב ביותר - טום מקארתי, ג'וש סינגר זכייה בפרס העריכה הטובה היותר - טום מקארדל זכייה בפרס הבמאי הטוב ביותר - טום מקארתי פרסי גילדת שחקני המסך זכייה בפרס האנסמבל הטוב ביותר מועמד לפרס שחקנית המשנה הטובה ביותר - רייצ'ל מקאדמס פרסי גותאם מטעם איגוד המפיקים העצמאיים של ניו יורק הסרט העצמאי הטוב ביותר התסריט הטוב ביותר האנסמבל הטוב ביותר פסטיבל הסרטים הבינלאומי בפאלם ספרינגס פרס סוני בונו לטום מקארתי עבור החזון לסרט. פרסי מבקרי הקולנוע של ניו יורק השחקן הטוב ביותר - מייקל קיטון פרסי סטלייט זכייה בפרס הסרט הטוב ביותר זכייה בפרס הבמאי הטוב ביותר (טום מקארתי) זכייה בפרס התסריט המקורי הטוב ביותר (טום מקארתי, ג'וש סינגר) זכייה בפרס האנסמבל הטוב ביותר מועמד לפרס שחקן המשנה הטוב ביותר (מייקל קיטון) מועמד לפרס שחקן המשנה הטוב ביותר (מארק רופאלו) מועמד לפרס שחקנית המשנה הטובה ביותר (רייצ'ל מקאדמס) מועמד לפרס הפסקול הטוב ביותר (הווארד שור) פרסי איגוד המבקרים האמריקני זכייה בפרס הסרט הטוב ביותר זכייה בפרס התסריט הטוב ביותר פרסי איגוד מבקרי הקולנוע של רשתות השידור (Critics' Choice Movie Awards) זכייה בפרס הסרט הטוב ביותר זכייה בפרס התסריט המקורי הטוב ביותר פרס האנסמבל הטוב ביותר מועמד לפרס הבמאי הטוב ביותר מועמד לפרס העריכה הטובה ביותר מועמד לפרס הפסקול הטוב ביותר מועמד לפרס שחקן המשנה הטוב ביותר (מארק רופאלו) מועמד לפרס שחקנית המשנה הטובה ביותר (רייצ'ל מקאדמס) פרס גילדת הכותבים של אמריקה זכייה בפרס התסריט המקורי הטוב ביותר מדיה וקבצים בנושא ספוטלייט בוויקישיתוף אתר האינטרנט הרשמי של ספוטלייט (באנגלית) ספוטלייט, באתר אנציקלופדיה בריטניקה (באנגלית) ספוטלייט, ברשת החברתית פייסבוק ספוטלייט, ברשת החברתית אקס (טוויטר) ספוטלייט, ברשת החברתית אינסטגרם "ספוטלייט", במסד הנתונים הקולנועיים IMDb (באנגלית) "ספוטלייט", באתר נטפליקס "ספוטלייט", באתר AllMovie (באנגלית) "ספוטלייט", באתר Rotten Tomatoes (באנגלית) "ספוטלייט", באתר Box Office Mojo (באנגלית) "ספוטלייט", באתר Metacritic (באנגלית) "ספוטלייט", באתר Hulu סרטים (באנגלית) "ספוטלייט", במסד הנתונים הקולנועיים KinoPoisk (ברוסית) פרק זה טעון עריכה. אנא תרמו לוויקיפדיה ועזרו לערוך אותו. הסיבה היא: לשלב את הביקורות כהערות שוליים בחלק המתאים. תסריט הסרט Church allowed abuse by priest for years, המאמר בבוסטון גלוב עליו חתום צוות Spotlight שחשף את הפרשה, 6 בינואר 2002 The story behind the 'Spotlight' movie, באתר בוסטון גלוב שירית גל, "בכל חדר בו מלמדים דת - יש ניצול מיני", באתר ynet, 20 בינואר 2016 אורי קליין, הגיבורים של "ספוטלייט" חושפים את הפדופיליה בכנסייה, אבל הסרט לא יגרום לכם להריע לניצחון, באתר הארץ, 21 בינואר 2016 אורון שמיר, עכבר העיר אונליין, "ספוטלייט": האם יש סיכוי לאוסקר?, באתר הארץ, 22 בינואר 2016 גידי אורשר, "ספוטלייט" - יותר מידי לייט", סולם אורשר, 30.ינואר 2016 שמוליק דובדבני, "ספוטלייט": ראוי לפוליצר, לא לאוסקר, באתר ynet, 24 בינואר 2016 אבנר שביט‏, מהדורה אחרונה: "ספוטלייט" הוא אולי סרט העיתונות הגדול האחרון, באתר וואלה, 24 בינואר 2016 נטליה ירמין, ספוטלייט: זרקור על מועמד לא שגרתי לאוסקר, באתר nrg‏, 25 בינואר 2016 יעל שוב, "ספוטלייט": סרט נטול שיאים רגשיים, באתר Time Out ישראל, 20 בינואר 2016 How the ‘Spotlight’ movie got made, הבוסטון גלוב, 30 באוקטובר 2015 ‘Spotlight’ joins ‘All the President’s Men’ in the pantheon of great journalism movies, וושינגטון פוסט, 12 בנובמבר 2015 ‘Spotlight’ Review: Blazingly Bright, Fearlessly Focused, וול סטריט ג'ורנל, 5 בנובמבר 2015 It's 'Boston Globe' vs. Catholic Church in the best film about reporting since 'All the President's Men', רולינג סטון, 4 בנובמבר 2015 Film Shines A 'Spotlight' On Boston's Clergy Sex Abuse Scandal, אתר NPR, ‏29 באוקטובר 2015 2016 Golden Globe nominations: the full list, אתר VOX, ‏10 בדצמבר 2016 'Spotlight' Tops Gotham Independent Film Awards, אתר ABC ניוז, 1 בדצמבר 2015 ‘Spotlight’ Director Tom McCarthy to Receive Palm Springs Film Fest Award, וראייטי, 24 בנובמבר 2015